
J e g y z ő k ö n y v

Készült Bácsalmás Város Önkormányzata Képviselő-testületének 2015. február 12-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Csémy László, Légrádi Mária, Márai András, Nagy Gábor és Turcsányi Csaba képviselők (7);

Patocskai Ibolya jegyző, Hortyiné Lapostyán Katalin pénzügyi, beruházási és üzemeltetési megbízott osztályvezető, valamint Szenténé Neumann Katalin (3);

Jegyzőkönyvvezető: Zobokiné Bite Gyöngyi testületi ügyintéző;
Az ülésről távolmaradt: dr. Bakó Mária Lujza és Schaffer Tünde képviselő (2).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 7 fő jelen van (78 %). Jegyzőkönyv-hitelesítőknek Csémy László és Márai András képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

31/2015. (II. 12.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Csémy László és Márai András képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet javasolja elfogadásra, majd – más indítvány nem lévén – a javaslatának az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
32/2015. (II. 12.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. február 12-i rendkívüli ülésén a következő napirendi pontokat tárgyalja meg:

1. Bácsalmás Város Önkormányzatának Pénzügyi és Fejlesztési Bizottságába külsős tag megválasztása (1. sz. előterjesztés)
2. Önerő biztosítása a KEOP-4.10.0/N/14-2014-0077 jelű, „Napelemes rendszerek kiépítése Bácsalmás város önkormányzati épületein” című pályázat megvalósításához (2. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

Bácsalmás Város Önkormányzatának Pénzügyi és Fejlesztési Bizottságába külsős tag megválasztása 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
33/2015. (II. 12.) Bácsalmás v. öh.
Bácsalmás Város Önkormányzatának 
Pénzügyi és Fejlesztési Bizottságába 
külsős tag megválasztása 
Határozat
Bácsalmás Város Önkormányzatának Képviselő-testülete a Pénzügyi és Fejlesztési Bizottság külsős tagjának Szenténé Neumann Katalint választja meg. 

Határidő: azonnal 

Felelős: Németh Balázs polgármester 

A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző – általa az osztályvezetők 



3. Tomcsányi Katalin személyügyi ügyintéző



4. Szenténé Neumann Katalin bizottsági tag

A Képviselő-testület nem kéri jelenteni a határozatban foglaltak végrehajtásának megtörténtét.

Németh Balázs polgármester felkéri Szenténé Neumann Katalint az eskü letételére. A jelenlévőket arra kéri, hogy az eskütételt felállva tiszteljék meg. 

Szenténé Neumann Katalin pénzügyi és fejlesztési bizottsági tag – Németh Balázs polgármester előolvasásával − leteszi az alábbi esküt: „Én, Szenténé Neumann Katalin becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; bizottsági tagsági tisztségemből eredő feladataimat Bácsalmás fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom. Isten engem úgy segéljen!” Az eskü letételét követően az esküokmányt aláírja.
2. napirendi pont
Önerő biztosítása a KEOP-4.10.0/N/14-2014-0077 jelű, „Napelemes rendszerek kiépítése Bácsalmás város önkormányzati épületein” című pályázat megvalósításához 

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd felolvassa az előterjesztés határozati javaslatát. Az önerőt a tartalék terhére javasolja biztosítani. Kérdés, észrevétel nem lévén az előterjesztés határozati javaslatának az elfogadását – az önerő fedezetéül a tartalékot megjelölve – szavazásra bocsátja.

A képviselő-testület egyhangúlag (7 igen szavazattal) a következő határozatot hozza:
34/2015. (II. 12.) Bácsalmás v. öh.
Önerő biztosítása a KEOP-4.10.0/N/14-2014-0077 
jelű, „Napelemes rendszerek kiépítése 
Bácsalmás város önkormányzati épületein” 

című pályázat megvalósításához 
Határozat
1. Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a KEOP-4.10.0/N/14-2014-0077 azonosítószámú, „Napelemes rendszerek kiépítése Bácsalmás város önkormányzati épületein” című pályázat kapcsán a Bácsalmás, Szent János u. 9. szám (hrsz.: 1987) alatti művelődési ház, valamint a Bácsalmás, Rákóczi u. 11. szám (hrsz.: 1231) alatti zöldségfeldolgozó üzem napelemes energiatermelő rendszerének kiépítéséhez a tartalék terhére biztosítja a szükséges önerőt az alábbiak figyelembevételével:

a)
a tervezett beruházás teljes beruházási költsége a pályázattal megegyezően: bruttó 25 780 013 Ft,
b)
a tervezett beruházásnak a támogatás szempontjából elismerhető bekerülési költsége (elszámolható költsége) a pályázattal megegyezően: bruttó 25 780 013 Ft,
c)
a KEOP forrásból származó támogatás összege: bruttó 20 525 292 Ft,
d)
az önkormányzati saját erő összege: bruttó 5 254 721 Ft.
2.
A Képviselő-testület felhatalmazza Németh Balázs polgármestert a szükséges intézkedések megtételére.
Határidő: azonnal

Felelős: Németh Balázs polgármester
Operatív felelős: Kerényi Tamás beruházási ügyintéző
A határozatról értesül:

- kivonattal:
1. Németh Balázs polgármester



2. Patocskai Ibolya jegyző


3. Hortyiné Lapostyán Katalin PBÜ mb. osztályvezető


4. Kerényi Tamás beruházási ügyintéző


5. Kiss Balázs pályázati referens

Németh Balázs polgármester – több napirendi pont nem lévén – megköszöni a részvételt, és az ülést 14 óra 19 perckor berekeszti.
K. m. f.


Németh Balázs
Patocskai Ibolya

polgármester
jegyző


Csémy László
Márai András

képviselők, jegyzőkönyv-hitelesítők
